
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 62
                                                                26 martie 2026
        privind prelungirea unor contracte de închiriere, încheiate cu persoane juridice

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.643/05.03.2026 şi la Consiliul Local Sighișoara cu nr. 11.117/16.03.2026, de referatul de aprobare, înregistrat cu nr. 9.645/05.03.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 4 din contractele de închiriere, încheiate între Municipiul Sighișoara, în calitate de proprietar/administrator și persoane juridice, având ca obiect închirierea unor terenuri în vederea amplasării unor puncte de comerț stradal (bi/triciclete comerciale, tonetă), contracte care au fost modificate și prelungite anual prin acte adiționale succesive și care urmează să expire la data de 30.04.2026;

Ținând cont de clauza din contractele de închiriere menționate mai sus, care prevede că la expirarea termenului, proprietarul/administratorul poate dispune prelungirea acestor contracte, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că, Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării bunurilor și a culegerii fructelor lor;

Văzând că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilele de natură teren, care fac obiectul contractelor de închiriere amintite mai sus, se află situate în intravilanul Municipiului Sighișoara şi sunt cuprinse în listele de inventar ale Municipiului Sighişoara – domeniul public;

Având în vedere că prin prelungirea contractelor de închiriere nu sunt afectate prevederile documentațiilor de urbanism și nici planurile de sistematizare ale municipiului, iar prin menținerea acestora se asigură venituri la bugetul local;

Având în vedere prevederile art. 10 lit. b) și lit. f) din Legea poliției locale nr. 155/2010, republicată, cu modificările și completările ulterioare, și faptul că poliția locală are atribuții și în domeniul activităților comerciale;
Văzând prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 287 și art. 297 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 9.647/05.03.2026, prin care se propune prelungirea unor contracte de închiriere, încheiate cu persoane juridice;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                 H O T Ă R Ă Ş T E:
 Art. 1. Se aprobă prelungirea contractelor de închiriere, încheiate între Municipiul Sighișoara, în calitate de proprietar/administrator și persoane juridice, având ca obiect terenuri în vederea amplasării unor puncte de comerț stradal (bi/triciclete comerciale, tonetă), situate în Municipiul Sighișoara, conform tabelului nominal prevăzut în anexa la prezenta hotărâre, care face parte integrantă din aceasta.

Art. 2. Chiriile pentru bunurile menționate în anexa prevăzută la art. 1 din prezenta hotărâre sunt cele stabilite în contractele de închiriere și vor fi indexate cu indicele de inflaţie anual.

Art. 3. Perioada pentru care se aprobă prelungirea contractelor de închiriere din anexa prevăzută la art. 1 din prezenta hotărâre este de 1 (un) an, respectiv de la data de 01.05.2026 până la data de 30.04.2027, cu posibilități de prelungire stabilite în condițiile prevăzute în contractele de închiriere.

Art. 4. (1) Prelungirea contractelor de închiriere prevăzute în anexa la prezenta hotărâre se va face prin act adiţional.

(2) Prelungirea contractelor de închiriere menționate anterior în prezenta hotărâre se va face numai dacă chiriașii nu figurează, la data încheierii actelor adiționale, cu debite restante cu referire la contractele de închiriere încheiate cu Municipiul Sighișoara.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Autorizare Activități Economice – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică, Compartimentul Juridic, Compartimentul Activități Comerciale – Direcția Publică Poliția Locală și Compartimentul Disciplina în Construcții și Afișaj Stradal – Direcția Publică Poliția Locală din cadrul Municipiului Sighișoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

      Fintoc Lucian - Aurel       
                                                                                                   Contrasemnează pentru legalitate
                                SECRETARUL GENERAL al municipiului,

                                                         Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Autorizare Activități Economice – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;

  1 ex. Compartimentul Impozite și Taxe – Serviciul Impozite, Taxe și Executare Creanțe – Direcția Economică;

  1 ex. Compartimentul Juridic;
  1 ex. Compartimentul Activități Comerciale – Direcția Publică Poliția Locală;

  1 ex. Compartimentul Disciplina în Construcții și Afișaj Stradal – Direcția Publică Poliția Locală.
16 ex.  

B.A.

□ simplă         □ absolută

	Aducerea la cunoștința publică

	…./…./….

	…./…./….
	


